b"\n_START_ARTICLE_\nFred Astaire\n_START_PARAGRAPH_\nFred Astaire (s\xc3\xbcnninimega Frederick Austerlitz; 10. mai 1899 Omaha, Nebraska \xe2\x80\x93 22. juuni 1987 Los Angeles, California) oli ameerika tantsija, koreograaf, laulja ja n\xc3\xa4itleja._NEWLINE_Ta esines oma 76 aasta pikkuse karj\xc3\xa4\xc3\xa4ri jooksul nii Broadway laval kui 31 muusikafilmis._NEWLINE_Tema tuntuim tantsupartner oli Ginger Rogers, kellega ta m\xc3\xa4ngis 1930. aastatel \xc3\xbcheksas muusikafilmis. Ta m\xc3\xa4ngis filmides peaosa teiste seas ka koos Rita Hayworthi ja Audrey Hepburniga._NEWLINE_1949. aastal p\xc3\xa4lvis ta elut\xc3\xb6\xc3\xb6 eest au-Oscari. 1961. aastal sai ta Cecil B. DeMille'i nimelise elut\xc3\xb6\xc3\xb6auhinna ja 1981. aastal Ameerika Filmiinstituudi elut\xc3\xb6\xc3\xb6 auhinna._NEWLINE_1999. aastal valis Ameerika Filmiinstituut Astaire'i 20. sajandi parimate meesn\xc3\xa4itlejate seas (100 Years...100 Stars) viiendale kohale."